สวัสดีค่ะ พอดีมีอาการแท้งไม่ครบค่ะ และเมื่อ 2 วันที่แล้วได้ไปที่โรงพยาบาลเพื่อเอาเนื้อเยื่อ และรกที่เหลือออก แต่ว่ามีอาการตอนนี้คือเลือดเป็นลิ่มก้อนใหญ่หลุดออกมามาก และมีเลือดปนน้ำออกมาเยอะ ซึ่งสังเกตุจากผ้าอนามัย เลือดจะสีจางกว่านิดหน่อย ไม่ทราบว่าอาการนี้ปกติไหมคะ หรือว่าผิดปกติคะ และจะต้องกลับไปพบแพทย์ทันทีไหมคะ ขอบค่ะ
สวัสดีค่ะ หากเกิดการแท้ง และแพทย์ได้รักษานำเอาเศษเนื้อเยื่อออกจากมดลูกแล้ว เลือดก็น่าจะค่อยๆ ลดน้อยลงจนหมดไป ดังนั้น หากผ่านมา 2 วัน ได้เกิดมีเลือดก้อนใหญ่หลุดออกมาอีก และมีปริมาณเลือดออกมามาก แสดงว่าอาจยังเอาเศษเนื้อเยื่อของการตั้งครรภ์ออกไม่หมด หรือมดลูกเกิดการอักเสบติดเชื้อขึ้น แนะนำว่า หากยังคงมีเลือดไหลอยู่เรื่อยๆ หรือหากเลือดหยุดไหลแล้ว แต่เกิดอาการปวดท้องน้อยตามมา ก็ควรกลับไปพบสูติ-นรีแพทย์เพื่อตรวจรักษาค่ะ